ליטמן מילאה שורת תפקידים ניהוליים במחוז ירושלים של הפרקליטות, לרבות תפקידים ניהוליים ובהם המשנה לפרקליט מחוז ירושלים וממלאת מקומו. בשנת 2012 נבחרה לפרקליטת מחוז ירושלים (פלילי). במסגרת תפקידיה ייצגה את המדינה בתיקים פליליים מרכזיים ובהם: פרשת הבנק למסחר, פרשת השר שלמה בניזרי, פרשת השוחד בפיקוח העירוני בירושלים, פרשיית "הכנופיה הירושלמית", תיקי פשיעה חמורה ותיקי צווארון לבן. כן ליוותה את חקירות תיקי 1000 ו-2000, פרשת מעונות ראש הממשלה (תיק המעונות), פרשת הרב יונה מצגר, פרשת הרב מוטי אלון, תיק חזון ישעיה, רצח מוחמד אבו ח'דיר, רצח בני הזוג מעוז, רצח נועה אייל ועוד. כן הייתה אחראית במסגרת תפקידה על תיקי הביטחון וההסתה המרובים במחוז ירושלים.